partikularisme
Partikularisme, står inden for kristen teologi typisk for opfattelsen af, at frelsen er begrænset til særligt udvalgte mennesker og alene finder sted gennem troen på Kristus. Begrebet står i modsætning til universalisme.
Inden for politisk filosofi refererer partikularisme til kulturelle præferencer og opfattelsen af, at en enhver persons identitet hører nøje sammen med vedkommendes kulturelle baggrund. Den canadisk filosof Charles Taylor har særligt understreger vigtigheden af denne dimension.
Inden for religionsvidenskaben refererer begrebet til en kulturs egenart og hører ofte sammen med en teoretisk-metodisk opfattelse af, at man må forstå en given religiøs praksis og forestillingsverden på dens egne betingelser alene.